text: L'Observatori d'Albanyà presenta les beques 2019 | Hora Nova
  Inici Alt Empordà L'Observatori d'Albanyà presenta les beques 2019
  El programa consistirà en tres dies de formació intensiva -1, 2, i 3 d'abril- a l'Observatori
  L'Observatori Astronòmic d'Albanyà ha presentat una segona edició del seu programa de beques per a alumnes de primer de batxillerat de l'Alt Empordà. En un acte a La Cate de Figueres, amb presència de la guanyadora de l'any passat, els responsables de l'Observatori van explicar que el programa consistirà en tres dies de formació intensiva -1, 2, i 3 d'abril- a l'Observatori.
  La formació anirà a càrrec de Juan Carlos Casado i Pere Guerra, president i director de l'Observatori, i també hi intervindran Pere Horts, de la Societat Astronòmica de Figueres i Josep M. Bosch, expert en asteroides. D'entre tots els estudiants seleccionats per la formació, un d'ells podrà participar en l'expedició científica Shelios Perseids 2019 del 8 al 21 d'agost per observar el cel fosc del Sàhara. La beca es lliurarà el 15 d'abril a La Cate.